Parker i Drammen kommune

**Parker i Drammen kommune** er en liste over parker og torg i Drammen kommune.

## Parker
* Austad gårds hage er en park på nesten 20 dekar som fremdeles har mange elementer fra den opprinnelige parken, med springvann, lysthus fra slutten av 1800-årene, frukthage, allé og turveier. Parken ligger på en kolle, og strekker seg nedover mot Marienlyst stadion.
* Bacheparken er en park anlagt i engelsk landskapsstil med kanal, spaserveier, broer, lysthus og parkmessig beplantning. Besøksadresse for parken er Landfalløya 80, 3023 Drammen.
*Batteriøya er tusenårsstedet for tidligere Svelvik kommune. Øya er et rekreasjonsområde og fiskeplass med turstier, plenområde og sittebenker.
*Bikkjestykket strekker seg fra Marienlyst idrettspark og sørover mot Austad gård. Området har store plenområder, andedam, discgolfbane og lekeplass.
*Bragernes elvepark er en park og badeplass på Bragernes i Nedre strandgate. Parken inneholder sandstrender, sandvolleyballbane, lekeplass, toaletter, bordtennis, plensletter og flere badeplasser. Parken fikk utmerkelsen "Årets grønne park" i 2014.
* Bragernesåsen er skogsområdet mellom Hamborgstrømskogen og Kloptjernvassdraget nordover til Kanonveien. Åsen har flere kilometer med turveier, utsiktspunkt og badevann.
*Bruparken er en aktivitetspark under motorveibrua på Strømsø med skatepark, bane for rulleskøyter, kunstverk og toaletter. Parken vant i 2008 en konkurranse om Norges beste uteområde, arrangert av Norsk kommunalteknisk forening. Parken har adresse Colletts gate 10, 3041 Drammen.
*Doktor Gundersens plass ligger utenfor Strømsø menighetshus like ved Strømsø kirke. Plassen er oppkalt etter Ernst Gundersen (1891-1967), han var en lege, medlem av Drammen bystyre og formanskap.
*Doktorparken er en av Svelviks branngater som har fått en parkmessig opparbeidelse. Doktorparken eller Moparken er oppkalt etter Doktor Mo. Her er det trappeadkomst, gressflate og avtrappet kant ned mot strømmen. To velvoksne trær innrammer adkomsten.

* Drammen park ble anlagt i 1866 og ligger på Bragernes i Øvre storgate. Parken inneholder lekeplass, skatepark, store plenområder, bordtennis, badmintonnett, paviljong toaletter treningsanlegg, fotballbane og basketballbane.
*Fajanseparken, Gropa er et grøntområde ved Drammenselva med badestrand.
*Fjordparken er området på Brakerøya mellom Drammen og Lier kommune. Parken har turvei langs fjorden med badestrender, sitteplasser, treningsapparater og toaletter. Besøksadresse for parken er Jacob Borchs gate 6, 3012 Drammen.

* Gamle Kirkeplass er en park der Bragernes kirke sto fram til 1866, plassen fikk navnet gamle kirkeplass i 1898. Parken består av monumenter, grøntområde og sitteplasser. Parken har besøksadresse Gamle Kirkeplass, 3019 Drammen.
*Grev Wedels Plass er en triangelformet plass mellom Nedre Storgate, Ole Steens gate og Gjetergaten, som ble anlagt etter bybrannen i 1866, men området fikk navnet allerede i 1898 etter grev Johan Caspar Herman Wedel Jarlsberg. I 2019 ble plassen rehablitert og oppgradert med granittdekke, gatestein, sitteamfi, klassiske lysmaster, gatevarme og grøntområdene fikk 2000 nye stauder og 13 trær.

* Gulskogen gård park er en stor park på ca. 30 mål med labyrint, kanaler og hvitmalte broer. Parkanlegget regnes som noe av det best bevarte av gamle hager i Norge. Gården og parken ble åpnet for publikum i 1972 som er en del av Drammens Museum.
*Gunnhilddammen er en park langs Drammenselva på Åssiden mellom Drammen travbane og Drammenselva, langs med Buskerudveien. Parken er rustet med brygge, kanal, grøntområde og sitteplasser.  Parken har adresse: Buskerudveien 193, 3027 Drammen
*Hammerdammen parkanlegg rundt Hammerdammen på Konnerud er en skogsnær park med flere sittegrupper rundt dammen med staudebeplantning og ender. Parken har adresse: Verksveien 28, 3031 Drammen

* Holmennokken er en park med strender, store plensletter, sitteplasser og brygge. Skulpturen "Sit in sight", utført av *Hilde Aagaard* står i enden av parken og ble innviet 20. august 2011. Navnet kommer av at parken ligger på enden av øya.
*Karl Gunderssens plass er en relativt fritt formet landskapspark på den ytre del av Museumsparken ut mot Konnerudgata, den har sitt navn etter den tidligere ordfører Karl Gunderssen. Parken er velholdt og sentrumsnær med benker, en lekeplass og statue av Johan Halvorsen. Parken har adresse: Konnerudgata 7, 3045 Drammen.

* Bragernes nedre kirkegård som også er kjent som Kirkegårdsparken er en veldig stor plenslette omringet av trær. I parken er det en fotballbane med fotballmål, sittebenker, alléer og en paviljong. Parken har adresse: Engene 51, 3015 Drammen.
*Kirkeparken ligger ved Svelvik kirke. Kirkeparken er Svelviks sentrale samlingspunkt og brukes i forbindelse med blant annet 17. mai, julemarked og Svelvikdagene. Svelvikspillet arrangeres her hvert år. Et amfi av 5 rader grovhugget granitt er plassert ned mot brygga sør for plassen. Parken har adresse: Storgaten, 3060 Svelvik.
* Kobbervik park historisk parkanlegg som hørte til Kobbervik gård. Parken har store plenarealer, trær, sitteplasser og lysthus. Da kommunen overtok gården i 1953 ble store deler av området utparsellert til bygging av boligblokker. Hageanlegget bestod av trær plantet av eierne gjennom tidende Parken har adresse: Kobbervikveien 10, 3040 Drammen.
*Lalla Carlsens park ved Ferjeleiet i Svelvik, parken består av plenområder med gangstier, fontene, lekeplass, sittebenker og en statue av Lalla Carlsen (1889–1967). Parken har adresse: Storgaten, 3060 Svelvik.

* Løkkebergparken på Toppenhaug mellom Løkkebergveien og Lammers gate, øst for Evensbakken. Parken har turveier, skulpturer, volleyballbane, lekeplass, kunstgressbane og benker. Besøksadressen for parken er Lammers gate 40, 3014 Drammen.
*Mads Wiels plass ligger der Tollbugata og Tordenskiolds gate fletter sammen og danner en liten park formet som en triangel. Plassen ble i 1964 oppkalt etter handelsmann og skipsreder Mads Jensen Wiel(1643–1716) som på slutten av 1660-tallet flyttet fra Danmark til Drammen og ble etterhvert den første betydelige skipsreder i Drammen. Mads bodde i sin tid på plassen som i dag bærer hans navn. Før den tid het plassen «Triangelen ved Sygehustomten på Strømsø».
*Marcus Thranes Plass ligger mellom Marcus Thranes gate, Andreas Borgens gate og Selmers gate. Det er en liten park med lekeplass og benker. Plassen ble i 1964 oppkalt etter Marcus Thrane.

* Marienlyst gård park/Museumsparken er et grøntområde rundt museumsbygningene med speildam sentralt mellom bygningene. Mellom Marienlyst gårds hovedbygning og Museumsbygningen ligger arkitekt Christian Fredrik Arbos nyklassiske park, anlagt etter at museumsbygningen tegnet av samme arkitekt stod ferdig i 1930. Den stramme stilen er typisk for 1920-tallets reaksjon mot de romantiske parkers slyngende stier og asymmetriske treklynger.
*Mjøndalen torg og park ligger i sentrum av Mjøndalen og er et knutepunkt for kollektivtransport med jernbanestasjon, busstasjon og taxi. Torget er også kjent som Orkidetorget. Torget har i nyere tid gjennomgått en totalrenovering som har foregått etappe vis, før den tid var torget bare en parkeringsplass. Torget er en steinbelagt plass midt i sentrum med scene, kiosk, grøntområder, klatrepark, sitteplasser og torghandel. Gatene rundt torget heter Jernbanegata, Arbeidergata, Møllergata og Klopptjernsgata. Mjøndalen torg park ligger langs Stasjonsgata og består av grøntområder og en stor lekeplass.
*Nordbylunden er en bydelspark på Åskollen med plenområder og furutrær. Det er sitteplasser, musikkpaviljong og toalett som er åpent ved arrangementer i parken. Parken har adresse: Nordbyveien 59, 3038 Drammen.
*Overlege Lieds Plass er det grøntområdet ved helikopterplassen til Drammen sykehus, langs Andreas Thunes gate.
*Pålsøya er en liten øy med broforbindelse, turstier og benker, som ligger langs turstien Åssiden strand som går fra Buskerud papirfabrikk til Åssiden elvepark, like ved Åssiden skole.
*Sota fjordpark har store plenarealer og strand for bading i fjorden. Parken har parkeringsplass og toalett som er åpent sommerstid. Parken har adresse: Sota 13, 3040 Drammen.
*Stordammen friområde er et statlig sikret friområde på Konnerud med opparbeidet badeplass med stupetårn, turstier og toalett. Parken har adresse: Malmveien 15, 3031 Drammen.

* Sølfastøya ligger i Drammenselva, med broforbindelse fra Pukerud langs Øvre eikervei. På øya er det lekeplass, toalett og grøntområder velegnet for ballspill.
*Tangen Fjordpark er et kommunalt friområde på vestsiden av Drammensfjorden på Nesbygda, som ble åpnet i 1996. Dette er en badeplass med sandstrand, badeflåte, strandvolleyballbane og en stor gresslette til solbading på. Parken har adresse: Svelvikveien 897, 3060 Svelvik.
*Tusenårsstedet Krokstadelva var Nedre Eiker kommunes tusenårssted. Parken er en del av flomsikringstiltak i Krokstadelva, pumpestasjonen ligger som en paviljong i parken. Tusenårsstedet er et aktivitetsområde med street basketballbane, Stor gressplen og benker. Utendørs aktivitetspark for skating, BMX-sykling og sparkesykler. Området har adresse A J Horgens vei, 3055 Krokstadelva.
*Vannverksdammen er en badeplass på toppen av Konnerudgata med parkering og toaletter.
*Vikhagan park Folkepark i Mjøndalen sentrum, like ved Samfunnshuset. Parken har lekeareal med balanseleker, huskestativ, karusell og leketårn med sklie, møte- og sitteplasser, tilgang til wifi og et amfi.
*Wildenveys plass ligger i Mjøndalen, like utenfor sentrumsområdet. Plassen skråner i vest ned mot Veiabekken med naturlig vegetasjon. I parken finner man terrengtrapper, sitteplasser og kunst. Sentralt i parken er det en skulptur av Herman Wildenvey utført av Ørnulf Bast i 1967, det er også sittestener med med inngraverte dikt av de lokale samtidspoetene Fredrik Høyer og Øyvind Hånes. I parkens nordøstlige hjørne er det et Pumpehus med glasskunst utformet av kunstneren Ole Lislerud. Parken har besøksadressen, Gamle Rådhusgata, 3050 Mjøndalen. Her er det gode parkeringsmuligheter.

* Åssiden Elvepark er en kommunal park langs Drammenselva, som ble innviet 17. juni 1991. Parken består av gangbruer, brygge, lekeplass, toaletter, sandstrand og plensletter.

## Torg
* Bragernes torg ligger i Drammen sentrum, nord for Drammenselva. Torget består av tre bykvartaler som strekker seg helt fra bybrua og opp til tårnbygningene, tidligere Bragernes brannstasjon og Drammen rådhus.
* Strømsø torg ligger i Drammen sentrum, sør for Drammenselva. Torget er et knutepunkt for kollektivtransport med jernbanestasjon, busstasjon og taxi. Torget er utformet for å bedre fremkommeligheten for personer med redusert funksjonsevne ved å unngå kanter og terskler, det har også ledelys som skal bedre fremkomligheten for svaksynte.
* Åssiden torg ligger i Vårveien og er et sentum på Åssiden, med handel, spisesteder, kirke og skole.

## Referanser